Jabarkan Persoalan dari Azfa Hanani dalam bahasa melayu

Persoalan ketaatan kepada agama – Azfa Hanani sering berdoa dan membaca al – Quran kepada arwah ibu bapanya .

Persoalan ketabahan seorang gadis remaja menghadapi kehidupan yang penuh ranjau – Azfa Hanani dibesarkan oleh Pak Long Madi yang kurang berada.Dia juga tabah menghadapi liku – liku hidup di rumah banglo milik keluarga baharunya.

Persoalan keberanian menghadapi risiko – Azfa Hanani, seorang gadis yang baru berumur 17 tahun tetap berani mengambil risiko menyamar sebagai Tengku Murni untuk membantu sepupunya.

Persoalan kegigihan menimba ilmu pengetahuan – Sikap ini ditonjolkan Azfa Hanani, walaupun berasal daripada keluarga miskin dia gigih belajar dengan tujuan untuk membaiki masa depan keluarga dan hidupnya.

Persoalan sikap mementingkan darjat atau pangkat – Tengku Datuk Makmur dan anaknya, Tengku Muzaffar begitu ego dengan status mereka sebagai golongan elit. Mereka memandang hina terhadap Azfa Hanani. Rakan-rakan Azfa Hanani juga memandang rendah kepadanya kerana dia berasal dari kampung dan hidup miskin.

Persoalan kasih sayang seorang ibu terhadap anaknya – Datin Maziah terlalu menyayangi Tengku Murni / Azfa Hanani.